Ikääntyneiden asumisen ostopalvelujen kilpailutus vuodelle 2026 on valmistunut

Pohjois-Karjalan hyvinvointialue - Siun sote on kilpailuttanut vuoden 2026 yhteisöllisen asumisen ja ympärivuorokautisen palveluasumisen ostopalvelut. Uusilla palveluntuottajilla oli mahdollisuus jättää osallistumishakemus kilpailutukseen lokakuun loppuun mennessä. Tarjouskierros dynaamiseen hankintajärjestelmään hyväksyttyjen osallistujien kesken järjestettiin marraskuussa.

Kaikki hyväksytyn tarjouksen tehneet palveluntuottajat valittiin Siun soten ikääntyneiden asumisen ostopalvelujen tuottajiksi vuodelle 2026. Siun sote hankkii ostopalvelut tarjousten perusteella määritellyn etusijajärjestyksen mukaisesti.

Mikäli useampi palveluntuottaja on etusijajärjestyksessä samalla sijalla, asiakkaan palveluntuottajaksi valitaan samalla sijalla olevista parhaiten asiakkaan tarpeita vastaava, asiakkaalle soveltuva ja asiakkaalle ja/tai asiakkaan omaisille sopiva palveluntuottaja asiakkaan tarve ja toive huomioiden.

Hyväksytty tarjous 17 palveluntuottajalta

Palveluntuottajien on suositeltu jättävän tarjouksen vuosittain järjestettävissä sisäisissä kilpailutuksissa joka kerta, kun sisäinen kilpailutus järjestetään. Palveluntuottaja voi halutessaan olla jättämättä tarjousta. Jos palveluntuottaja ei jätä tarjousta, perustuvat hinnat palveluntuottajan viimeisimpään tarjoukseen esim. palveluntuottaja on jättänyt tarjouksen vuodelle 2025, mutta ei jätä tarjoustaan vuodelle 2026, tällöin hinnoittelussa sovelletaan palveluntuottajan vuodelle 2025 jättämää tarjousta.

Hyväksytyn tarjouksen jätti vuodelle 2026 sisäisessä kilpailutuksessa kaikkiaan 17 palveluntuottajaa. 17 palveluntuottajaa jätti tarjouksen ympärivuorokautisesta palveluasumisesta. Neljä palveluntuottajaa jätti tarjouksen ympärivuorokautisen palveluasumisen lisäksi myös yhteisöllisestä asumisesta. Kaikkiaan Siun soten ikääntyneiden ympärivuorokautista palveluasumisen tuottajina on ensi vuonna 35 yksityistä palveluntuottajaa ja yhteisöllistä asumista 10 palveluntuottajaa.

Ikääntyneiden asumisen kilpailutuksessa niin sanottu kattohinta eli ylin mahdollinen hoitopäivähinta tarjouksille oli pitkäaikaisessa ympärivuorokautisessa palveluasumisessa 186,00 €/vrk ja pitkäaikaisessa yhteisöllisessä asumisessa 130,40 €/vrk. Lyhytaikaisen ympärivuorokautisen palveluasumisen kattohinta on 208,60 eur/vrk. Lyhytaikaisen yhteisöllisen asumisen kattohinta on 153 eur/vrk.

Hyväksytyn tarjouksen vuodelle 2026 jättäneiden palveluntuottajien hinnat pitkäaikaisesta ympärivuorokautisesta palveluasumisesta vaihtelevat 182,35–186,00 €/vrk/hlö ja lyhytaikaista ympärivuorokautista palveluasumista 200–208,60 €/vrk/hlö. Pitkäaikaisen yhteisöllisen asumisen hinnat vaihtelevat 128–130,40 €/vrk/hlö. Lyhytaikaisen yhteisöllisen asumisen tarjouksissa vuodelle 2026 ei ollut vaihtelua hinnoissa ja hinta on 153 €/hlö/vrk.

Pohjois-Karjalan hyvinvointialueella on hyvä tilanne ikääntyneiden asumisen palvelutuottajien määrän osalta. Yhteisöllisen asumisen palveluntuottajia olisimme toivoneet mukaan vielä nykyistä enemmän. Toivotaan, että ensi kierroksella saamme lisää myös yhteisöllisen asumisen tuottajia, sanoo vs. toimialuejohtaja Hannele Komu ikääntyneiden palveluista.

Ympärivuorokautista palveluasumista vuonna 2026 ostopalveluna tarjoavat seuraavat palveluntuottajat (uusi palveluntuottaja tummennettuna):

Annalakodit Oy, Kesälahti

Attendo Joen Hoiva Oy, Joensuu

Attendo Joen Hoiva Oy, Aallonharja, Joensuu

Attendo Joen Hoiva Oy, Mertakoti, Kontioniemi

Attendo Juuan Hoiva Oy, Tetritupa, Juuka

Attendo Mi-Hoiva Oy, Elviira, Lieksa

Attendo Nurmeksen Hoiva Oy, Havulinna, Kontiolahti

Attendo Nurmeksen Hoiva Oy, Kotiniemi, Nurmes

Attendo Omena Oy, Esteri, Kitee

Attendo Omena Oy, Ilo, Ilomantsi

Attendo Oy, Attendo Aliisa, Reijola

Attendo Oy, Attendo Jyri, Ylämylly

Attendo Oy, Attendo Pihlajakoti, Joensuu

Attendo Oy, Attendo Sirkunhovi, Joensuu

Esperi Care Oy, Esperi Hoivakoti Lehmusrinne, Lehmo

Helmen Hoitajat Oy, Esperi Hoivakoti Helmikartano, Joensuu

Helmen Hoitajat Oy, Esperi Hoivakoti Kiihtelysvaaran Helmi, Kiihtelysvaara

Helmen Hoitajat Oy, Esperi Hoivakoti Rantakylän Helmi, Joensuu

Hoitokoti Aatos Oy, Tohmajärvi

Hoitokoti Annala Oy, Kesälahti

Hoitokoti Hopeapaju Oy, Lieksa

Hoitokotipalvelu Oma Tupa Oy, Hoitokoti Oma Tupa, Lieksa

Hoitokotipalvelu Oma Tupa Oy, Hoitokoti Puiston Tupa, Nurmes

Hoivakoti lltarauha, Herran Kansa ry, Suhmura

Kallenhoito Oy, Kontiolahti

Kontioniemen Hoiva Oy, Kontioniemi

Lieksan Kotipirtti Oy, Jokiranta, Lieksa

Lieksan Kotipirtti Oy, Kotipirtti, Lieksa

Mehiläinen Hoivapalvelut Oy, Mainiokoti Elli, Joensuu

Rääkkylän suojakotiyhdistys ry, Rääkkylä

Tuuliharjun Hoiva Oy, Esperi Hoivakoti Tuuletar, Uimaharju

Tuupovaaran Vanhusten Tuki ry, Tuupovaara

Varakoti Varpunen Oy, Lieksa

Vetrea Terveys Oy, Maniokoti Urhola, Joensuu

Virsu Oy, Palvelukoti Virsu, Rääkkylä

Yhteisöllistä asumista vuonna 2026 ostopalveluna tarjoavat seuraavat palveluntuottajat:

Annalakodit Oy, Kitee

Attendo Oy, Jyri, Liperi

Attendo Oy, Sirkunhovi, Joensuu

Attendo Oy, Aliisa, Joensuu

Hoitokoti Aatos Oy, Tohmajärvi

Hoitokoti Annala Oy, Kitee

Hoivakoti lltarauha, Herran Kansa ry, Joensuu

Lieksan Kotipirtti Oy, Lieksa

Rääkkylän suojakotiyhdistys ry, Rääkkylä

Tuupovaaran Vanhusten Tuki ry, Joensuu