Pohjois-Karjalan hyvinvointialueen aluehallituksen päätökset 23.9.2025

Pohjois-Karjalan hyvinvointialueen – Siun soten aluehallituksen 23.9.2025 kokouksen pöytäkirja on julkaistu Siun soten Dynasty-tietopalvelussa: Dynasty tietopalvelu : Pohjois-Karjalan hyvinvointialue – Siun sote

Tiivistelmä päätöksistä:

§ 232 Kokouksen laillisuus ja päätösvaltaisuus

Todettiin kokous laillisesti koollekutsutuksi ja päätösvaltaiseksi.

§ 233 Pöytäkirjantarkastajien valinta

Pöytäkirjantarkastajiksi valittiin Anna Puruskainen-Saarelainen ja Erik Reinikka.

§ 234 Esityslistan hyväksyminen

Hyväksyttiin.

§ 235 Kuukausiraportti – elokuu 2025

Merkittiin tiedoksi.

Elokuun toteuman perusteella hyvinvointialueen tulos on päätymässä 2 miljoonaa euroa alijäämäiseksi. Ennusteen muuttuminen alijäämäiseksi johtuu tuottoarvion laskemisesta. Tuotoista on vähennetty 7 miljoonan euron suuruinen epävarma omaisuuden myyntiarvio.

Hyvinvointialueen strategisista mittareista asiakaskokemusta mittaava NPS-suositteluindeksi on 79, mikä on tavoitteen mukainen (NPS vähintään 75). Palvelujen saatavuusmittarien keskiarvo on 85,1 %, mikä on tavoitteen alapuolella (vähintään 95 % palveluista toteutuu lakisääteisessä ajassa). Henkilöstön lähtövaihtuvuus oli elokuun lopussa 4,3 %, mikä on myös tavoitteen mukainen (lähtövaihtuvuus enintään 6 %). Vuosikate on elokuun taloustietojen perusteella noin 15,3 miljoonaa euroa, mikä jää alle tavoitteen (vuosikate vähintään 37,2 miljoonaa euroa). Työntekijäkokemusta mittaava henkilöstön suositteluindeksi eNPS saadaan kvartaaleittain, mittaus toteutetaan syyskuussa.

§ 236 Investointisuunnitelma 2026–2029

Aluehallitus esittää aluevaltuustolle investointisuunnitelman hyväksymistä.

Investointien kokonaismäärä vuosille 2026–2029 on 258,2 miljoonaa euroa, joista sosiaali- ja terveydenhuollon osuus 240,9 miljoonaa euroa ja pelastustoimen osuus 17,3 miljoonaa euroa.

Investointisuunnitelma laaditaan vuosittain seuraavien neljän tilikauden aikana aloitettavista hyvinvointialuekonsernin investoinneista. Investointeja rajoittaa valtioneuvoston vahvistama lainanottovaltuus.

§ 237 Poistosuunnitelman päivittäminen

Aluehallitus esittää aluevaltuustolle päivitetyn poistosuunnitelman hyväksymistä.

§ 238 Toimitilojen hallinnan yleiset periaatteet

Hyväksyttiin.

Toimitilojen hallinnan yleiset periaatteet antavat raamit organisaation tilojen käytölle ja hallinnalle. Toimitilaohjelma on valmistelussa ja tulee myöhemmin täydentämään yleisiä periaatteita.

§ 239 Pohjois-Karjalan hyvinvointialueen hallintosääntö 1.1.2026 lukien

Aluehallitus esittää aluevaltuustolle hallintosäännön muuttamista 1.1.2026 lukien. Muutokset liittyvät aluevaltuuston toukokuussa hyväksymään toimialuejakoon.

§ 240 Osallisuusvaliokunnan vaali

Aluehallitus esittää aluevaltuustolle, että osallisuusvaliokuntaan valitaan uudet varajäsenet Jenni Kiiskiselle ja Tarja Kärkkäiselle.

§ 241 Vaikuttamistoimielinten asettaminen

Hyväksyttiin täydennetty päätösehdotus.

Esittelijä täydensi päätösehdotustaan siten, että vanhusneuvostoon lisättiin Joensuun julkisen alan eläkeläiset JAE ry:n edustus.

§ 242 Palvelusetelisääntökirjan yleinen osa 1.1.2026 lukien

Hyväksyttiin.

§ 243 Palvelusetelien arvot vuodelle 2026

Hyväksyttiin muutettu päätösehdotus.

Esittelijä muutti päätösehdotustaan siten, että palvelusetelien arvoihin hyväksytään vuonna 2026 enintään 1 % korotus ja hyvinvointialuejohtaja valtuutetaan päättämään palvelukohtaiset arvot vuodelle 2026.

§ 244 Vastaukset arviointikertomuksen suosituksiin

Aluehallitus antaa vastaukset aluevaltuustolle ja esittää, että valtuusto antaa ne tiedoksi tarkastuslautakunnalle.

§ 245 Hankintaoikaisuvaatimus ja vastineen antaminen markkinaoikeudelle – Sote-henkilökuljetusten välitys- ja kuljetuspalvelu – osa-alue 4 – hankintapäätös 11.8.2025 (§ 19/2025) kilpailutukseen 548580 – KS MYK-ryhmittymä; Jyväskylän Aluetaksi Oy ja Keski-Suomen Matkojenyhdistelykeskus Oy

Aluehallitus jätti hankintaoikaisun käsittelemättä, koska hankinta on keskeytetty, ja päätti toimittaa markkinaoikeudelle tiedoksi keskeyttämispäätöksen ja päätöksen hankintaoikaisusta.

§ 246 Hankintaoikaisuvaatimus ja vastineen antaminen markkinaoikeudelle – Sote-henkilökuljetusten välitys- ja kuljetuspalvelu – osa-alue 4 – hankintapäätös 11.8.2025 (§ 19/2025) kilpailutukseen 548580 – Menevä Oy

Aluehallitus jätti hankintaoikaisun käsittelemättä, koska hankinta on keskeytetty, ja päätti toimittaa markkinaoikeudelle tiedoksi keskeyttämispäätöksen ja päätöksen hankintaoikaisusta.

§ 247 Hankintaoikaisuvaatimus – Sote-henkilökuljetusten välitys- ja kuljetuspalvelu – osa-alue 4 – hankintapäätös 11.8.2025 (§ 19/2025) kilpailutukseen 548580 – Konnektio Oy

Aluehallitus jätti hankintaoikaisun käsittelemättä, koska hankinta on keskeytetty.

§ 248 Hankintaoikaisuvaatimus – Sote-henkilökuljetusten välitys- ja kuljetuspalvelu – osa-alue 4 – hankintapäätös 11.8.2025 (§ 19/2025) kilpailutukseen 548580 – DRide Oy

Aluehallitus jätti hankintaoikaisun käsittelemättä, koska hankinta on keskeytetty.

§ 249 Hyvinvointialuejohtajan suorassa alaisuudessa olevien viranhaltijoiden sijaisten sekä esittelyvastuiden määrääminen

Hyväksyttiin.

§ 250 Vastaus valtuustoaloitteeseen – moniammatillinen tiimi ja omahoitaja–lääkärityöpari (SDP)

Aluehallitus antaa vastauksen aluehallitukselle ja esittää, että aloite todetaan loppuun käsitellyksi.

Vastauksessa kuvataan hyvinvointialueella tehtyjä toimenpiteitä toimintamallien ja hoidon jatkuvuuden edistämiseksi. Hyvinvointialueella on tavoitteena luoda perusterveydenhuollon avosairaanhoitoon moniammatilliseen omatiimiin pohjautuva järjestelmä, jossa paljon palveluja tarvitseville ja pitkäaikaissairaille on nimetty ns. omatyöntekijä. Lääkärityön hoidon jatkuvuutta tuettaisiin tässä mallissa ns. omalääkäritiimien kautta. Kokeiluja lähdetään toteuttamaan sote-keskuksissa loppuvuoden 2025 aikana ja toimintaa on tarkoitus laajentaa soveltuvilla alueellisilla malleilla koko hyvinvointialueelle vuoden 2026 loppuun mennessä.

§ 251 Aluehallituksen kokousaikataulu, seminaarit sekä esitys valtuuston kokouksista ja seminaareista vuonna 2026

Hyväksyttiin.

§ 252 Tiedoksi annettavat asiat

Merkittiin tiedoksi Valviran ja AVIn myöntämät uudet toimiluvat yksityisille toimijoille, aluehallituksen alaiset viranhaltijapäätökset sekä aluehallituksen alaisten ja muiden toimielinten tiedoksi annettavat pöytäkirjat.

§ 253 Hyvinvointialuejohtajan katsaus ajankohtaisiin asioihin

Merkittiin tiedoksi.

§ 254 Muut asiat

Ei muita asioita

§ 255 Kokouksen päättäminen

Puheenjohtaja päätti kokouksen klo 13.40.