Siun sote järjestää Rantakylän terveysasemaa koskevan asukastilaisuuden 17. maaliskuuta

Pohjois-Karjalan hyvinvointialue – Siun sote kutsuu asukkaat Rantakylän terveysaseman palveluja koskevaan asukastilaisuuteen. Tilaisuus järjestetään tiistaina 17.3.2026 kello 17–18.30. Paikkana on Pataluodon koulun auditorio osoitteessa Pataluodonkatu 2.

Siun sote on viestinyt aiemmin Rantakylän terveysaseman palvelujen siirtymisestä lähialueen muihin toimipisteisiin. Terveysaseman palvelut ja henkilöstö siirtyvät sisäilmaongelmien vuoksi nykyisistä tiloista lähialueen muihin toimipisteisiin viimeistään toukokuussa 2026.

Tilaisuuteen osallistuvat aluevaltuuston puheenjohtaja Merja Mäkisalo-Ropponen, aluehallituksen puheenjohtaja Eero Reijonen, hyvinvointialuejohtaja Kirsi Leivonen, talousjohtaja Ismo Rouvinen, terveyspalvelujen toimialuejohtaja Susanna Wilén ja sosiaalipalvelujen toimialuejohtaja Hannele Komu.

Tilaisuudessa on aiheen esittelyn jälkeen varattu aikaa asukkaiden kysymyksille ja keskustelulle.

Lämpimästi tervetuloa asukastilaisuuteen!